Rikunarita-ORG/Wikinium huggingface dataset:
# তুলনামূলক ধর্মতত্ত্ব

সারা বিশ্বে বিভিন্ন ধর্মের অনুসারীর সংখ্যার তুলনামূলক পাইচার্ট
**তুলনামূলক ধর্মতত্ত্ব** হলো ধর্ম নিয়ে গবেষণার বিভিন্ন শাখার অন্যতম শাখা। এটা পৃথিবীর ধর্মগুলোর বিভিন্ন আইন-কানুন ও বিধি-বিধানের তুলনামূলক আলোচনা করে। তুলনামূলক ধর্মতত্ত্ব নিয়ে আলোচনা ব্যক্তিকে বিভিন্ন ধর্মের অভ্যন্তরীণ মৌলিক দর্শন যথা নৈতিকতা, অধিবিদ্যা ও চিরমুক্তির ধারণা সম্পর্কে গভীর জ্ঞান দান করে। এটা সম্পর্কে গভীর জ্ঞান একজন মানুষকে আধ্যাত্মিকতা, ধর্ম ও বিশ্বাস সম্পর্কে গভীর জ্ঞান দান করে।

## ভৌগোলিক বিভাজন

চার্লস জোশেস অ্যাডামস এর মতানুসারে, বিশ্ব ধর্মগুলোর বিভাজনের ক্ষেত্রে পৃথিবীর ভৌগোলিক বিভাজনের রয়েছে একটি লক্ষ্যণীয় ভূমিকা

1. মধ্যপ্রাচ্যের ধর্মসমূহ যথা: প্রাচীন মিশরীয় ধর্ম, ইহুদিধর্ম, খ্রিস্টধর্ম, ইসলাম, জরাথুষ্ট্রীয় ও বিভিন্ন প্রাচীন ধর্মসমূহ;
2. পূর্ব এশিয়ার ধর্মসমূহ যথা: চীন, জাপান ও কোরিয়ার অধিবাসীদের ধর্মসমূহ যথা কনফুসিয় ধর্ম, তাও ধর্ম, মহাযান বৌদ্ধধর্ম ও শিন্তো
3. ভারতীয় ধর্মসমূহ যথা: প্রাচীন বৌদ্ধধর্ম, হিন্দুধর্ম, জৈনধর্ম, শিখধর্ম ও হিন্দু-বৌদ্ধধর্মের মিশ্রণে গড়ে ওঠা বেশকিছু ধর্মবিশ্বাস;
4. আফ্রিকান ধর্মসমূহ তথা সাহারা অঞ্চলের আফ্রিকার বিভিন্ন সম্প্রদায়ের আচরিত ধর্মসমূহ; মিশরের প্রাচীন ধর্মসমূহ এর বাইরে থাকবে। সেগুলো পরিগণিত হবে মধ্যপ্রাচ্যের প্রাচীন ধর্মগুলোর ভেতরে;
5. আমেরিকান ধর্মসমূহ তথা দুই আমেরিকা মহাদেশের প্রাচীন ও প্রকৃত অধিবাসী রেড ইন্ডিয়ানদের ধর্মসমূহ;
6. ওশেনীয় ধর্মসমূহ তথা প্রশান্ত মহাসগরীয় দ্বীপপুঞ্জ, অস্ট্রেলিয়া ও নিউজিল্যান্ডের অধিবাসীদের ধর্মসমূহ; এবং
7. প্রাচীন গ্রিস ও রোমের ধর্মসমূহ ও তৎপরবর্তীতে গ্রিক সংস্কৃতি সম্ভূত বিভিন্ন জাতিগোষ্ঠীর ধর্ম।

### মধ্যপ্রাচ্যের ধর্মসমূহ

#### ইব্রাহিমীয় বা পশ্চিম এশীয় ধর্ম

তুলনামূলক ধর্মতত্ত্বের আলোচনায় ইব্রাহিমীয়/আব্রাহামীয় ধর্ম বলতে [ইহুদি ধর্ম];[খ্রিস্টধর্ম] ও [ইসলাম ধর্ম] এই তিনটি ধর্মকে বোঝায়। উল্লিখিত তিনটি ধর্মেই ইব্রাহিম (আ:) কে তাদের জাতির পিতা মান্য করে এবং ধর্ম ও ইতিহাসের অবিচ্ছেদ্য অংশ বলে মনে করে।

### ভারতীয় ধর্মসমূহ

ভারতীয় ধর্ম বলতে ভারতীয় উপমহাদেশে উদ্ভূত বিভিন্ন ধর্মকে বোঝায়। এর ভেতরে রয়েছে হিন্দুধর্ম, বৌদ্ধধর্ম, জৈনধর্ম ও শিখধর্ম।

### পূর্ব এশীয় কিংবা তাওধর্ম

তাও ধর্ম মূলত পূর্ব এশিয়ার তাও মতবাদ থেকে সৃষ্ট একটি ধর্ম কিংবা ধর্ম-দর্শন। পূর্ব এশিয়ার বিস্তীর্ণ অংশে বৌদ্ধধর্ম অনেকাংশে তাওধর্মে পরিণত হয়েছে।

## তূলনামূলক ক্ষেত্রসমূহ

1. স্রষ্টা সম্পর্কিত ধারণা।
2. বিভিন্ন আদেশ-নির্দেশের যৌক্তিকতা।

## পাদটীকা

## তথ্যসূত্র

* Eastman, Roger (1999) *The Ways of Religion: An Introduction to the Major Traditions.* Oxford University Press, USA; 3 edition. আইএসবিএন ৯৭৮-০-১৯-৫১১৮৩৫-৩.
* Momen, Moojan (২০০৯) [Originally published as *The Phenomenon of Religion* in 1999]। *Understanding Religion: A Thematic Approach*। Oxford, UK: Oneworld Publications। আইএসবিএন ৯৭৮-১-৮৫১৬৮-৫৯৯-৮।
* Muhiyaddin, M. A. (1984) *A Comparative Study of the Religions of Today*. Vantage Press, USA. আইএসবিএন ৯৭৮-০৫৩৩০৫৯৬৩৮.

## বহিঃসংযোগ

* Patheos.com's Side-By-Side Comparative "Lenses"
* ReligiousTolerance.org  ওয়েব্যাক মেশিনে আর্কাইভকৃত ৬ ডিসেম্বর ২০১০ তারিখে
* ReligionFacts.com
* Comparative-religion.com
* Studies in Comparative Religion
* Answers to Questions of Faith From Several Worldviews
* Comparative Religion studies inspired by Aldous Huxley's - The Perennial Philosophy
# সিঙ্গাপুরের ধর্মবিশ্বাস
সংক্ষিপ্ত ইউআরএল

সিঙ্গাপুরে ধর্ম (২০১৫ পরিসংখ্যান)
1. বৌদ্ধ ৭০.৩৩ (৭০.১%)
2. তাওবাদ এবং চীনের প্রাচীন ধর্ম ২ (১.৯৯%)
3. খ্রিষ্টান ১৫ (১৪.৯%)
4. ধর্মহীন বা নাস্তিক ১১.৫ (১১.৫%)
5. ইসলাম ০.৯৯ (০.৯৯%)
6. হিন্দু ০.৩৭ (০.৩৭%)
7. শিখ এবং অন্যান্য ০.২ (০.২০%)

শ্রী সিভান মন্দির, সিঙ্গাপুর।
সিঙ্গাপুর বিভিন্ন ধর্মাবলম্বী মানুষ রয়েছে, দেশটিতে অনেক আগে থেকেই বিভিন্ন ধর্মের মানুষের বসবাস বিদ্যমান। সিঙ্গাপুর একটি ক্ষুদ্র রাষ্ট্র হওয়া সত্ত্বেও রাষ্ট্রটি ধর্মনিরপেক্ষ এবং সব ধর্মের সহাবস্থানের জন্য অতি সুপরিচিত। বিশ্বের সব গুরুত্বপূর্ণ ধর্মই সিঙ্গাপুরে রয়েছে; সিঙ্গাপুরের সরকারী পরিসংখ্যান সব সময়ই বলে যে দেশটিতে মোট দশটি ধর্ম রয়েছে। ২০১৫ সালের একটি বৈশ্বিক গবেষণায় দেখা যায় যে সিঙ্গাপুরে বিশ্বের সব ধর্মই রয়েছে এবং বিশ্বের সবচেয়ে বেশি ধর্মনিরপেক্ষ দেশ সিঙ্গাপুরকেই ধরা হয় অনেক আগে থেকেই।

বৌদ্ধ ধর্মের মানুষ সিঙ্গাপুরে সবথেকে বেশি দেখা গিয়েছে যা দেশটির জনগণের ৭০ শতাংশ মানুষ দ্বারা পালিত; ২০২১ সালের সর্বশেষ পরিসংখ্যান এটাই বলে যে সিঙ্গাপুরে বৌদ্ধ ধর্মাবলম্বীই বেশি, এই বৌদ্ধদের প্রায় সবাই চীনা বংশোদ্ভূত।বর্তমানে সিঙ্গাপুরে বৌদ্ধ ধর্মাবলাম্বীর সংখ্যা দিন দিন বৃদ্ধি পাচ্ছে।

## সামাজিক অবস্থা

সিঙ্গাপুরের সংবিধান ধর্মনিরপেক্ষ এবং সিঙ্গাপুরের মানুষগুলোও সকল ধর্মের প্রতি সমান শ্রদ্ধাবান

## তথ্যসূত্র
# নিউজিল্যান্ডের ধর্মবিশ্বাস
সংক্ষিপ্ত ইউআরএল

বিগত চারটি আদমশুমারিতে নিউজিল্যান্ডবাসীদের ধর্মবিশ্বাস।
  খ্রিস্টধর্ম   অন্যান্য ধর্ম   ধর্মহীন
নিউজিল্যান্ডে ইউরোপীয়দের আগমনের পূর্বে মাওরি ধর্ম ছিল এখানকার একমাত্র ধর্ম। ১৮শ ও ১৯শ শতকে ইউরোপীয়রা বেশির ভাগ মাওরিকে খ্রিস্টধর্মে ধর্মান্তরিত করতে সক্ষম হয়। এর পর থেকে খ্রিস্টধর্ম এখানকার প্রধান ধর্ম। তবে ইদানীংকালে নিউজিল্যান্ডে ধর্মনিরপেক্ষতা বা ধর্মহীনতা একটি বড় রূপ ধারণ করেছে। সাম্প্রতিক আদমশুমারি অনুযায়ী এক-তৃতীয়াংশেরও বেশি নিউজিল্যান্ডবাসী কোন ধর্মের অনুসারী নয়।

## আরও দেখুন

* নিউজিল্যান্ডে বৌদ্ধধর্ম

## তথ্যসূত্র
# প্রজাতন্ত্র

প্রজাতান্ত্রিক দেশসমূহ
একটি **প্রজাতন্ত্র**, **গণরাজ্য** বা **গণরাষ্ট্র** হল এমন একটি সরকার ব্যবস্থা যেখানে সর্বোচ্চ ক্ষমতা ভোগ করে জনগণ বা জনগণের একাংশ। কোনো রাজা বা রানি এই জাতীয় সরকার ব্যবস্থায় সরকার প্রধানের পদটি পেতে পারেন না। ইংরেজি ভাষায় "প্রজাতন্ত্র" শব্দের প্রতিশব্দ “রিপাবলিক” (republic) এসেছে লাতিন শব্দবন্ধ “রেস পুবলিকা” (rēs pūblica) শব্দবন্ধটি থেকে, যার আক্ষরিক অর্থ “জনগণ-সংক্রান্ত একটি বিষয়”।

প্রাচীন ও আধুনিক প্রজাতান্ত্রিক রাষ্ট্রগুলি নিজস্ব আদর্শ ও গঠন অনুযায়ী ভিন্ন ভিন্ন প্রকৃতির হয়ে থাকে। সাধারণত রাজশক্তি-বিহীন রাষ্ট্রকেই প্রজাতন্ত্র বলা হয়। মার্কিন যুক্তরাষ্ট্র ও ফ্রান্সে শাসনবিভাগ সংবিধান ও সাধারণ ভোটাধিকার, উভয়ের দ্বারাই বিধিবদ্ধ হয়। মার্কিন যুক্তরাষ্ট্রে জেমস ম্যাডিসন *প্রজাতন্ত্র*-কে গণতন্ত্রের সঙ্গে তুলনা করে দেখিয়েছেন গণতান্ত্রিক রাষ্ট্রগুলির রাষ্ট্রপ্রকৃতির জন্য গণতন্ত্রের চাহিদাই বেশি। মন্তেস্কুর মতে, গণতান্ত্রিক দেশে সকল নাগরিক শাসনকার্যে অংশগ্রহণ করেন। কিন্তু অভিজাততন্ত্রে কেবলমাত্র মুষ্টিমেয় কিছু মানুষ শাসনকার্যে অংশ নেওয়ার সুযোগ পান। আধুনিক রাষ্ট্রবিজ্ঞানে প্রজাতন্ত্রবাদকে গণ গুণাগুণ-ভিত্তিক এবং উদারনীতিবাদ প্রভৃতি আদর্শগুলি থেকে পৃথক একটি নির্দিষ্ট আদর্শ মনে করা হয়।

প্রজাতান্ত্রিক রাষ্ট্রগুলি সাধারণত সার্বভৌম রাষ্ট্র হয়ে থাকে। তবে অনেক উপ-রাষ্ট্রীয় অঞ্চলও (যেখানে "প্রজাতান্ত্রিক" ধাঁচের সরকার ব্যবস্থার প্রবর্তিত) প্রজাতন্ত্র নামে চিহ্নিত হয়ে থাকে। উদাহরণস্বরূপ, মার্কিন সংবিধানের চার নং অনুচ্ছেদ অনুযায়ী, "যুক্তরাষ্ট্রের প্রত্যেক অঙ্গরাজ্যে প্রজাতান্ত্রিক ধাঁচের সরকার গঠন নিশ্চিত" করা হয়েছে। অতীতে সোভিয়েত ইউনিয়ন ছিল একাধিক বিচ্ছিন্ন ও নামসর্বস্ব সার্বভৌমত্ব-প্রাপ্ত সোভিয়েত সোশ্যাল রিপাবলিক নিয়ে গঠিত একটি অখণ্ড দেশ।

নিকোলো মেকিয়াভেলি তার *ডিসকোর্সেস অন লিভি* গ্রন্থে প্রজাতান্ত্রিক আদর্শের শাসনব্যবস্থা ও মূল গঠনশৈলীটি ব্যাখ্যা করেছিলেন। এই ব্যাখ্যা এবং তার সমসাময়িক লিওনার্দো ব্রুনি প্রমুখের রচনা থেকে রাষ্ট্রবিজ্ঞানের প্রজাতন্ত্রবাদ নামক শাখাটির উৎপত্তি ঘটে।

## তথ্যসূত্র

## আরও পড়ুন

* Martin van Gelderen & Quentin Skinner, eds., *Republicanism: A Shared European Heritage*, v1, *Republicanism and Constitutionalism in Early Modern Europe*, Cambridge: Cambridge University Press., 2002
* Martin van Gelderen & Quentin Skinner, eds., *Republicanism: A Shared European Heritage*, v2, *The Values of Republicanism in Early Modern Europe*, Cambridge: Cambridge U.P., 2002
* Frédéric Monera, *L'idée de République et la jurisprudence du Conseil constitutionnel* — Paris: L.G.D.J., 2004 FNAC.com, LGDJ.fr
* James Hankins, "Exclusivist Republicanism and the Non-Monarchical Republic," Political Theory 38.4 (August 2010), 452-482.
# পর্তুগিজ ব্যাকরণ

পর্তুগীজ ব্যাকরণ সম্পর্কে একটি বই
**পর্তুগিজ ব্যাকরণ** হল পর্তুগিজ ভাষার রূপমূলতত্ত্ব ও বাক্যতত্ত্বের আলোচনা। পর্তুগিজ ব্যাকরণের সাথে অন্যান্য রোমান্স ভাষার, বিশেষ করে গালিসীয় ভাষা ও আইবেরীয় উপদ্বীপের অন্যান্য ভাষার ব্যাকরণের সাদৃশ্য আছে। পর্তুগিজ একটি সংশ্লেষণাত্মক (synthetic), একীভবনমূলক (fusional) ভাষা।

পর্তুগিজ বিশেষ্য, বিশেষণ, সর্বনাম ও নির্দেশক পদগুলিতে স্বল্প পরিমাণে বিভক্তি বিদ্যমান। পর্তুগিজ ভাষাতে দুইটি লিঙ্গ (পুং ও স্ত্রী), দুইটি বচন (একবচন ও বহুবচন), ক্ষুদ্রতানির্দেশক ও বর্ধননির্দেশক বিভক্তি এবং বিশেষণের অতিশয়ার্থক বিভক্তি রয়েছে। পর্তুগিজ ভাষাতে লাতিন ভাষার কারকব্যবস্থা আর অবশিষ্ট নেই, তবে ব্যক্তিবাচক সর্বনামগুলি এখনও কর্তা, ক্রিয়ার কর্ম এবং পূর্বসর্গের কর্মভেদে ভিন্ন ভিন্ন রূপ ধারণ করে। বিশেষণগুলি সাধারণত বিশেষ্যের পরে বসে।

পর্তুগিজ ক্রিয়াগুলির বহু রূপ হতে পারে। এগুলির তিনটি কাল (অতীত, বর্তমান, ভবিষ্যৎ), তিনটি প্রকার (পুরাঘটিত, অ-পুরাঘটিত, এবং ঘটমান), দুইটি বাচ্য (কর্তৃ ও কর্ম) এবং একটি বিভক্তিযুক্ত অসমাপিকা রূপ বিদ্যমান। পুরাঘটিত ও অ-পুরাঘটিত প্রকারগুলিতে বিভক্তি সরাসরি ক্রিয়ার সাথে যুক্ত হয়ে নতুন ক্রিয়ারূপ গঠন করে। অন্যদিকে ঘটমান প্রকার এবং কর্মবাচ্যের ক্ষেত্রে আলাদা সহায়ক পদ নিয়ে ক্রিয়ারূপ গঠিত হয়। অন্যান্য রোমান্স ভাষার মত পর্তুগিজেও একটি অ-ব্যক্তিবাচক কর্মবাচ্য রূপ আছে, যেখানে ঘটককে একটি অনির্দিষ্ট সর্বনাম দিয়ে প্রতিস্থাপন করা হয়।

পর্তুগিজ মূলত একটি কর্তা-ক্রিয়া-কর্ম ভাষা। তবে কখনো কখনো কর্তা-কর্ম-ক্রিয়া ক্রমও দেখা যায়। পর্তুগিজ ভাষার বাক্যে পদের ক্রম খুব সুনির্দিষ্ট নয়। এটি একটি শূন্য কর্তা ভাষা, অর্থাৎ বাক্যে কর্তাস্থানীয় সর্বনাম ঊহ্য থাকে। অনেক সময় কথ্য ভাষাতে কর্মস্থানীয় সর্বনামও ঊহ্য থাকে। পর্তুগিজ ভাষাতে উদ্দেশ্য ও বিধেয়কে সংযুক্তকারী দুইটি সংযোজক ক্রিয়া (copular verb) আছে।

পর্তুগিজ ভাষার বেশ কিছু ব্যাকরণিক বৈশিষ্ট্য অন্যান্য রোমান ভাষা থেকে স্বতন্ত্র। এদের মধ্যে আছে পুরাঘটিত অতীত কাল নির্দেশের জন্য বিভক্তির ব্যবহার, ভবিষ্যৎ সংশয়ার্থ ক্রিয়ারূপ, বিভক্তিযুক্ত অসমাপিকা রূপ, এবং পুনরাবৃত্তিমূলক অর্থ নির্দেশকারী পুরাঘটিত বর্তমান কালের ক্রিয়ারূপ। পর্তুগিজ ভাষার একটি ব্যতিক্রমী বৈশিষ্ট্য হল কিছু ক্রিয়ারূপের অভ্যন্তরে সর্বনামের সংক্ষিপ্ত রূপ বা Clitic অনুপ্রবিষ্ট হতে পারে।
# চিত্রনাট্য
সংক্ষিপ্ত ইউআরএল

'গডফাদার' চিত্রনাট্য
**চিত্রনাট্য** বলতে কোন চলচ্চিত্রের পরিকল্পনার পাণ্ডুলিপিকে বোঝায়। এটি কোন গল্প বা উপন্যাস অনুসরণে তৈরি হতে পারে, কিংবা মৌলিক-ও হতে পারে। মূলত ক্যামেরার সঙ্গে কাজ করার জন্য চিত্রনাট্য লেখা হয়। তাই ক্যামেরায় ছবি বা শট গ্রহণ করার কথা মাথায় রেখে চিত্রনাট্য তৈরি করা হয়। সে জন্য চিত্রনাট্যে দৃশ্য বিভাজন থাকে। থাকে সংলাপ ও বিভিন্ন বর্ণনা। তাছাড়া স্থান, সময়, চরিত্র ও ঘরের বাইরে বা ভিতরে কিনা সেটাও উল্লেখ থাকে। এছাড়া চিত্রনাট্যে চরিত্রের আচরণ, অভিব্যক্তি, সংলাপ ও চলাফেরা সম্পর্কে লেখা হয়।
চিত্রনাট্যের প্রথমে একটা গল্প সংক্ষেপ থাকতেও পারে, আবার নাও থাকতে পারে। তবে বেশির ভাগ সময় পরিচালকরা গল্প সংক্ষেপ চান।
চিত্রনাট্য সাধারণত চলচ্চিত্র, ভিডিও গেম বা টেলিভিশন অনুষ্ঠানের জন্য লেখা হয়।
পূর্ণদৈর্ঘ্য চলচ্চিত্র সাধারণত ১২০ পৃষ্ঠার হয় এবং এতে গড়পড়তা দৃশ্য থাকে ৮০টি। একটি পূর্ণদৈর্ঘ্য চলচ্চিত্র সাধারণ ২ ঘণ্টা থেকে আড়াই ঘণ্টা দৈর্ঘ্যের হয়ে থাকে।

## আরো পড়ুন

* David Trottier (১৯৯৮)। *The Screenwriter's Bible: A Complete Guide to Writing, Formatting, and Selling Your Script*। Silman-James Press। আইএসবিএন ১-৮৭৯৫০৫-৪৪-৪। - Paperback
* Yves Lavandier (২০০৫)। *Writing Drama, A Comprehensive Guide for Playwrights and Scritpwriters*। Le Clown & l'Enfant। আইএসবিএন ২-৯১০৬০৬-০৪-X। - Paperback
* Judith H. Haag, Hillis R. Cole (১৯৮০)। *The Complete Guide to Standard Script Formats: The Screenplay*। CMC Publishing। আইএসবিএন ০-৯২৯৫৮৩-০০-০। - Paperback
* Jami Bernard (১৯৯৫)। *Quentin Tarantino: The Man and His Movies*। HarperCollins publishers। আইএসবিএন ০-০০-২৫৫৬৪৪-৮। - Paperback
* Luca Bandirali, Enrico Terrone (2009), *Il sistema sceneggiatura. Scrivere e descrivere i film*, Turin (Italy): Lindau. আইএসবিএন ৯৭৮-৮৮-৭১৮০-৮৩১-৪.
* Riley, C. (2005) *The Hollywood Standard: the complete and authoritative guide to script format and style.* Michael Weise Productions. Sheridan Press. আইএসবিএন ০-৯৪১১৮৮-৯৪-৯.

## বহিঃসংযোগ

* Writing section from the MovieMakingManual (MMM) Wikibook, especially on formatting.
* "Credits Survival Guide: *Everything you wanted to know about the credits process but didn't ask.'* | BEFORE YOU MAKE A DEAL" (ইংরেজি ভাষায়)। Writers Guild of America West। সংগ্রহের তারিখ ২৯ মার্চ ২০২০। `{{ওয়েব উদ্ধৃতি}}`: উদ্ধৃতিতে খালি অজানা প্যারামিটার রয়েছে: `|1=` (সাহায্য)
* American Screenwriters Association
* কার্লিতে Screenplays (ইংরেজি)
* All Movie Scripts on IMSDb (A-Z)  ওয়েব্যাক মেশিনে আর্কাইভকৃত ২২ জুলাই ২০১৮ তারিখে *imsdb.com*

টেমপ্লেট:Filmmaking paper trail
# দিওয়ান (কাব্য)
সংক্ষিপ্ত ইউআরএল

মোগল লিপিকরদের দিওয়ান সংকলন।
**দিওয়ান** (ফার্সি: دیوان, *divân*, আরবি: ديوان, *dīwān*) হল একজন লেখকের দীর্ঘ কবিতাসমূহ (মসনবি) বাদে কবিতার সংকলন। এসকল প্রায়ই বিভিন্ন সালতানাতের রাজদরবারে লিখিত ও সংকলিত হত। এগুলো নিজের উৎসাহিত করার ক্ষমতার জন্য পরিচিত ছিল।

## আরও দেখুন

* আরবি সাহিত্য
* ফারসি সাহিত্য
* উসমানীয় কবিতা
* প্রাক আধুনিক সাহিত্য

## তথ্যসূত্র

## আরও দেখুন

* Clinton, Jerome W. (১৯৮৯)। "BOLBOL "nightingale" - In Persian Literature"। *[[Encyclopædia Iranica]]*। `{{বিশ্বকোষ উদ্ধৃতি}}`: ইউআরএল–উইকিসংযোগ দ্বন্দ্ব (সাহায্য)
* Diba, Layla S. (২০০১)। "GOL O BOLBOL"। *[[Encyclopædia Iranica]]*। `{{বিশ্বকোষ উদ্ধৃতি}}`: ইউআরএল–উইকিসংযোগ দ্বন্দ্ব (সাহায্য)

## বহিঃসংযোগ

* Many examples of Ottoman Divan poetry, in Turkish, from Internet Archive
* Divan-Full Text-Republic of Turkey Ministry of Culture and Tourism, in Turkish
# ক্ষতিপূরণমূলক শিক্ষা
সংক্ষিপ্ত ইউআরএল

**ক্ষতিপূরণমূলক শিক্ষা** মূলত সেইসব শিশুদের জন্য সম্পূরক কর্মসূচি বা পরিষেবা প্রদান করে যারা জ্ঞানীয় প্রতিবন্ধকতা এবং নিম্ন শিক্ষাগত অর্জনের ঝুঁকিতে রয়েছে, যাতে তারা সফল হতে পারে।

## সুবিধাবঞ্চিত হওয়ার ঝুঁকিতে থাকা শিশু

দরিদ্র শিশুরা তাদের সচ্ছল সমবয়সীদের তুলনায় স্কুলে সাধারণত খারাপ ফলাফল করে। তাদের শিখন অক্ষমতা এবং বিকাশগত বিলম্বের সম্মুখীন হওয়ার সম্ভাবনা বেশি থাকে। আইকিউ, মৌখিক দক্ষতা এবং কৃতিত্বের বিভিন্ন প্রমিত পরীক্ষায় দরিদ্র শিশুরা তাদের সমবয়সীদের তুলনায় ৬ থেকে ১৩ পয়েন্ট কম পায়। দারিদ্র্য হাই-স্কুল থেকে স্নাতক হওয়া এবং কলেজে ভর্তির ওপরও নেতিবাচক প্রভাব ফেলে। এছাড়া একক পিতামাতার কাছে বেড়ে ওঠা শিশু, যাদের দুইয়ের বেশি ভাইবোন রয়েছে এমন শিশু, কিশোর পিতামাতার সন্তান এবং চরম দারিদ্র্যপীড়িত এলাকায় বেড়ে ওঠা শিশুদের মধ্যেও নিম্ন শিক্ষাগত অর্জনের ঝুঁকি বেশি থাকে।

## এই শিশুদের যেভাবে সহায়তা করা যায়

ঝুঁকিতে থাকা শিশুদের তাদের পূর্ণ সম্ভাবনা বিকাশে সহায়তা করার জন্য অসংখ্য কর্মসূচি তৈরি করা হয়েছে। মার্কিন যুক্তরাষ্ট্রের ক্ষতিপূরণমূলক শিক্ষা কর্মসূচিগুলোর মধ্যে রয়েছে হেড স্টার্ট, শিকাগো চাইল্ড-প্যারেন্ট সেন্টার প্রোগ্রাম, হাই/স্কোপ, অ্যাবেসেডারিয়ান আর্লি ইন্টারভেনশন প্রজেক্ট, স্মার্ট, মিলওয়াকি প্রজেক্ট এবং ২১st সেঞ্চুরি কমিউনিটি লার্নিং সেন্টার। জার্মানি এবং গ্রেট ব্রিটেনে 'আর্লি এক্সেলেন্স সেন্টার'গুলো ক্ষতিপূরণমূলক শিক্ষার বহুল আলোচিত কর্মসূচি। তবে এই সমস্ত কর্মসূচি যে কার্যকর তা প্রমাণিত হয়নি। তবুও বিজ্ঞানীরা সফল সামাজিক কর্মসূচিগুলো শনাক্ত করতে সক্ষম হয়েছেন। এগুলোর মধ্যে রয়েছে হাই/স্কোপ পেরি প্রিস্কুল প্রজেক্ট, অ্যাবেসেডারিয়ান প্রজেক্ট, এবং স্মার্ট।

## আরও দেখুন

* মার্কিন যুক্তরাষ্ট্রে দারিদ্র্য
* যুক্তরাজ্যে দারিদ্র্য
* প্রতিকারমূলক শিক্ষা

## তথ্যসূত্র

## বহিঃসংযোগ

* সফল সামাজিক কর্মসূচি
* দারিদ্র্য এবং প্রারম্ভিক শৈশব হস্তক্ষেপ
* নিউ হেড স্টার্ট স্টাডিজ: সাহায্য নিয়ে প্রশ্ন: কম মানুষকে কি বেশি সুবিধা দেওয়া উচিত?
* তরুণ শহুরে পিতামাতাদের নিজেদের এবং তাদের সন্তানদের শিক্ষিত করতে সহায়তা করা।  ওয়েব্যাক মেশিনে আর্কাইভকৃত ৩ অক্টোবর ২০২২ তারিখে
* আর্লি এক্সেলেন্স সেন্টার
# স্যাফো
সংক্ষিপ্ত ইউআরএল

স্যাফোর আবক্ষ মূর্তি, খোদাই করে লেখা *স্যাফো এরেসিয়া*, অর্থাৎ "এরেসসের স্যাফো*। পঞ্চম খ্রিষ্টপূর্বাব্দের একটি গ্রিক ভাস্কর্যের রোমান অনুকৃতি।*
পম্পেই থেকে প্রাপ্ত স্যাফোর ফ্রেস্কো, আ. ৫০ খ্রিষ্টাব্দ।

**স্যাফো** ছিলেন একজন গ্রিক গীতিকাব্য রচয়িতা। তিনি লেসবস দ্বীপে জন্মগ্রহণ করেন। আলেকসান্দ্রীয়রা নয়জন গীতিকাব্যের কবির তালিকায় তাঁকে অন্তর্ভুক্ত করেছিলেন। তাঁর জন্মকাল ৬৩০ থেকে ৬১২ খ্রিস্টপূর্বাব্দের মধ্যে কোনো এক সময়, এবং বলা হয় যে তিনি ৫৭০ খ্রিস্টপূর্বাব্দ নাগাদ মারা যান, কিন্তু তাঁর জীবন সম্পর্কে নির্দিষ্ট করে প্রায় কিছুই জানা যায় না। তাঁর কবিতা প্রাচীন যুগের অধিকাংশ সময়ে সুপরিচিত এবং আদৃত হলেও এখন তার অধিকাংশই হারিয়ে গেছে; অবশ্য টিকে থাকা সামান্য কিছু কাব্যাংশের মাধ্যমেই তাঁর অপরিমেয় সুখ্যাতি বজায় আছে।দুটি উল্লেখযোগ্য কাব্য **অড টু আফ্রডিটি** বা **এ্যাফ্রদিতির জয়গাঁথা** এবং **টিথোনাস পয়েম**।

প্রাচীন টীকাকারদের মতে স্যাফো গীতিকবিতার পাশাপাশি 'শোকগাথা' এবং পাঁচমাত্রা'র কবিতাও রচনা করেছেন।

স্যাফোর জীবনী সম্পর্কে খুব অল্পই জানা গেছে।তিনি লেসবোস এর এক সম্ভ্রান্ত পরিবারে জন্ম গ্রহণ করেছেন বলে ধারণা করা হয়,যদিও তার মাতাপিতার পরিচয় সম্পর্কে কোন স্পষ্ট তথ্য নেই।প্রাচীন তথ্যানুসারে তার তিন ভাই ছিলো।স্যাফোকে আনুমানিক খ্রিষ্ট পূর্ব ৬০০ অব্দে সিসিলিতে নির্বাসিত করা হয়।

স্যাফো প্রায় দশ হাজার পঙ্‌ক্তি রচনা করেছিলেন।তিনি হেলেনীয় পন্ডিতগণের দ্বারা উচ্চ প্রসংশিত হয়েছিলেন এবং তার কবিতা আজও অনন্যসাধারণ বলে পরিগণিত হয়।অনেক সাহিত্যিকই তার লেখনী দ্বারা হয়েছেন।কবিতা ছাড়াও তিনি **নারীর প্রতি নারীর প্রেম এবং আকাঙ্খা'**র (সমকামিতা) প্রতীক হিসেবে পরিচিত।ইংরেজি শব্দ '**স্যাপিক'** এবং **'লেসবিয়ান'** এসেছে যথাক্রমে তার ও তার জন্মভূমির নাম থেকে।

## জীবন

স্মির্নায় প্রাপ্ত স্যাফোর রোমান আবক্ষ মূর্তি, অধুনা নিরুদ্দেশ হেলেনিস্টিক মূলের অনুকৃতি (ইস্তানবুল প্রত্নতাত্ত্বিক জাদুঘর)।
স্যাফোর জীবন সম্পর্কে জানার জন্য সমসাময়িক উৎস বলতে আছে কেবল তাঁর নিজের কবিতা, এবং পণ্ডিতরা এর জীবনীমূলক পাঠের বিষয়ে সন্দিহান। পরবর্তীতে রচিত জীবনীমূলক লেখাপত্রও নির্ভরযোগ্য নয়।

স্পষ্টত স্যাফো'র জীবনী সম্পর্কিত খুব কম তথ্যই নিশ্চিতভাবে জানা যায়।তিনি লেসবস দ্বীপের অধিবাসী ছিলেন এবং খুব সম্ভবত খ্রিষ্টপূর্ব ৬৩০ অব্দে জন্ম গ্রহণ করেন।স্যাফোর পিতার সম্পর্কিত কোন তথ্য তার লেখায় পাওয়া যায় নি।স্যাফোর কোন ভাস্কর্য বা প্রতিকৃতি পাওয়া যায় নি।**'টিথোনাস পয়েম'**এ তিনি তার চুুুুলের বর্ণনায় লিখেছেন 'এখন সাদা,কিন্তু একসময় কালো ছিলো।'দ্বিতীয় শতাব্দীর প্যাপিরাস সাহিত্য থেকে জানা যায় তিনি খর্বাকায় ছিলেন।কোন কোন পণ্ডিতের মতে এসব তথ্যের কোন বিশ্বাসযোগ্যতা নেই।

তথ্যানুযায়ী তার তিনজন ভাই ছিলো।ক্লেইস নামে একটি কন্যার কথাও জানা যায়।তবে সব পণ্ডিত এ তথ্য মানতে নারাজ।কোথাও তাকে স্যাফোর কন্যা হিসেবে আবার কোথাও স্যাফোর প্রেমিক হিসেবে উল্লেখ করা হয়েছে।

আনুমানিক ৬০০ অব্দের দিকে স্যাফো এবং তার পরিবারকে লেসবস থেকে সিসিলিতে নির্বাসন দেয়া হয়।ধারণা করা হয় লেকাডিয়ান খাদ থেকে লাফিয়ে পড়ে তিনি তার প্রাণ দেন।

## তথ্যসূত্র
# সাহিত্য এবং শিল্প বিষয়ক কর্মের সুরক্ষার জন্য বার্ন কনভেনশন
সংক্ষিপ্ত ইউআরএল

Berne Convention signatory countries (in blue).
**সাহিত্য এবং শিল্প বিষয়ক কর্মের সুরক্ষার জন্য বার্ন কনভেনশন** বা **দি বার্ন কনভেনশন** (ইংরেজি: The **Berne Convention for the Protection of Literary and Artistic Works** বা **Berne Convention**) হল ১৮৮৬ সালের একটি কপিরাইট সংক্রান্ত আন্তর্জাতিক চুক্তি যা সুইজারল্যান্ডের বার্ন শহরে প্রথম গৃহীত হয়েছিল। ১৮৮৬ সালের এই বার্ন কনভেনশন প্রথমে স্বাধীন রাষ্ট্রগুলির মেধাস্বত্বের স্বীকৃতি দেয়। এই বার্ন কনভেনশন অনুসারে, মৌলিক কাজের মেধাস্বত্ব অর্জন করতে বা ঘোষণা করতে হবে না, কারণ সেগুলো স্বয়ংক্রিয়ভাবেই সৃষ্টির সাথে কার্যকর হয়: বার্ন কনভেনশন গ্রহণকারী রাষ্ট্রের একজন লেখককে মেধাস্বত্বের জন্য কোন আবেদন বা নিবন্ধন করার প্রয়োজন হবে না। যখনই কাজটা সম্পন্ন হবে, অর্থাৎ লিখিত কিংবা কোন মাধ্যমে রেকর্ড করা হবে, এর স্রষ্টা স্বয়ংক্রিয়ভাবেই সেই কাজ এবং সেখান হতে উৎপন্ন অন্যান্য কাজের সমস্ত মেধাস্বত্বের অধিকারী হবেন, যদি না সেই স্রষ্টা সুনির্দ্দিষ্ট ভাবে সেটার স্বত্ব ত্যাগ করার ঘোষণা করেন কিংবা মেধাস্বত্বের মেয়াদ শেষ হয়ে যায়। বিদেশী লেখকের মেধাস্বত্বের অধিকারও বার্ন কনভেনশনে স্বাক্ষরকারী দেশসমূহ স্বদেশী লেখকদের মতই সমভাবে নিশ্চিত করে। যুক্তরাজ্য ১৮৮৭ সালে বার্ন কনভেনশনে স্বাক্ষর করে কিন্তু কপিরাইট ডিজাইন এন্ড প্যাটেন্ট বিধিমালা ১৯৮৮ অনুমোদিত হওয়ার আগের ১০০ বছর এটার বিরাট অংশের প্রয়োগ করেনি। যুক্তরাষ্ট্র ১৯৮৯ সালের আগ পর্যন্ত বার্ন কনভেনশনে স্বাক্ষর করেনি। বার্ন কনভেনশনের বিধিমালা বিশ্ব বাণিজ্য সংস্থার TRIP চুক্তিতে একত্রীভূত করা হয়েছে, এবং এভাবে বার্ন কনভেনশন সারা পৃথিবীতে ছড়িয়ে পড়ে।

## বহিঃসংযোগ

* The 1971 Berne Convention text - fully indexed and crosslinked with other documents
* The current Berne Convention text
* WIPO
* Intellectual Property Protection Treaties
* U.S. Copyright office list of countries having copyright relations with the United States (including list of Berne Union countries)
* House Report of the Berne Convention Implementation Act of 1988, H.R. Rep. No. 100-609 (1988) gives a brief overview of the successive modifications to the Berne Convention.
# ক্রিয়াপদ (সংস্কৃত ব্যাকরণ)

সংস্কৃত ভাষায় ক্রিয়াপদগুলোর মূল হলো ধাতু।কাল, পুরুষ, ক্রিয়ার ভাব, বচন, বাচ্য ইত্যাদির উপর ভিত্তি করে ধাতুগুলো বিভিন্ন ক্রিয়াপদের সৃষ্টি করে। মধ্যম পুরুষে সম্ভ্রমাত্মক (আপনি, আপনাদের) বোঝাতে সাধারণত ক্রিয়াপদ নাম পুরুষের মতো হ

## সাধারণ ধারণা

অধিকাংশ ভাষার মতোই সংস্কৃতে কাল ও পুরুষভেদে ক্রিয়াপদ ভিন্ন ভিন্ন রূপ ধারণ করে। সংস্কৃতে বচন তিন ধরনের।১)একবচন ২)দ্বিবচন ৩)বহুবচন। উভয়জাতীয় কোনো কিছু বোঝাতে ক্রিয়াপদ বচনের দ্বিবচনের বিশেষ নিয়মে গঠিত হয়।

## ধাতু

সংস্কৃত ভাষায় ধাতুকে প্রধানত দুইভাগে ভাগ করা হয়। একটি "**পরস্মৈপদী**"(যেমন:√সেব্ ধাতু) অপরটি "**আত্মনেপদী**"(যেমন:√পঠ্ ধাতু)। কিছু ক্ষেত্রে একই ধাতু পরস্মৈপদীও হতে পারে আবার আত্মনেপদীও হতে পারে।

## বর্তমান কাল

সাধারণত সংস্কৃত ভাষার বর্তমান কাল নাম পুরুষ বোঝাতে একবচনে "তি",দ্বিবচনে "তঃ" ও বহুবচনে "অন্তি" ক্রিয়াবিভক্তি যুক্ত হয়। মধ্যম পুরুষে একবচনে "সি", দ্বিবচনে "থঃ" ও বহুবচনে "থ" ক্রিয়াবিভক্তি যুক্ত হয়। উত্তম পুরুষ বোঝাতে একবচনে "আমি", দ্বিবচনে "আবঃ" ও বহুবচনে "আমঃ" যোগ হয়।

|  | √ভূ-ধাতু (হওয়া) | √পঠ্-ধাতু (পড়া) |
| --- | --- | --- |
| একবচন | দ্বিবচন | বহুবচন | একবচন | দ্বিবচন | বহুবচন |
| উত্তম পুরুষ | ভবামি (হই) | ভবাবঃ (দুজন হই) | ভবামঃ (আমরা হই) | পঠামি (পড়ি) | পঠাবঃ (দুজন পড়ি) | পঠামঃ (আমরা পড়ি) |
| মধ্যম পুরুষ | ভবসি (হও) | ভবথঃ (দুজন হও) | ভবথ (তোমরা হও) | পঠসি (পড়) | পঠথঃ (দুজন পড়) | পঠথ (তোমরা পড়) |
| নাম পুরুষ | ভবতি (হয়) | ভবতঃ (দুজন হয়) | ভবন্তি (তারা হয়) | পঠতি (পড়ে) | পঠতঃ (দুজন পড়ে) | পঠন্তি (তারা পড়ে) |

এভাবে √লিখ্(লেখা অর্থে),√চল্(চলা অর্থে),√পচ্(রান্না অর্থে) ইত্যাদি ধাতুর সঙ্গেও ক্রিয়াবিভক্তি যোগ করে অনুরূপভাবে ক্রিয়াপদ গঠন সম্ভব। তবে অনেক ক্ষেত্রেই এই ক্রিয়াবিভক্তিগুলো ছাড়াও অতিরিক্ত স্বর বা ব্যঞ্জনধ্বনির আবির্ভাব হয় বা কোনো স্বর বা ব্যঞ্জনধ্বনি পরিবর্তিত হয়ে যেতে পারে। যেমন:√কৃ ধাতু থেকে "করোমি" (করি)। এখানে "আমি" না হয়ে "ওমি" হয়েছে।

অনুজ্ঞাসূচক ক্রিয়াপদও বর্তমান কালের অংশ রূপে পরিগণিত হয়।

|  | √পঠ্-ধাতু (পড়া) | √কৃ-ধাতু (করা) |
| --- | --- | --- |
| একবচন | দ্বিবচন | বহুবচন | একবচন | দ্বিবচন | বহুবচন |
| উত্তম পুরুষ | পঠানি | পঠাব | পঠাম | করবাণি | করবাব | করবাম |
| মধ্যম পুরুষ | পঠ | পঠতম্ | পঠত | কুরু | কুরুতম | কুরুত |
| নাম পুরুষ | পঠতু | পঠতাম | পঠন্তু | করোতু | কুরুতাম | কুর্বন্তু |

ক্রিয়াপদ গঠন করলেও ণ-ত্ব বিধান ও ষ-ত্ব বিধান প্রযোজ্য হবে। যেমন:ধাতু হলো √সিচ্ কিন্তু এর সঙ্গে যদি "অভি" উপসর্গ যোগ হয় তাহলে অনুজ্ঞাসূচক ক্রিয়াপদ হবে "অভিষিঞ্চতু"(নাম পুরুষে একবচন)। এখানে "√সিচ্" এর "স" হবে "ষ"। আবার উপরে উল্লিখিত "করবাণি" ণ-ত্ব বিধান অনুযায়ী "ণ" হয়েছে।

## তথ্যসূত্র
# সহস্রাব্দ

চার্চিল সহস্রাব্দ পাথর
এক **সহস্রাব্দ** হল এক হাজার বছরের সময়কাল৷ এটি মূলত এক হাজার বছরের সময়কে বুঝায়, বর্ষপঞ্জিতে যা সাধারণত ১ থেকে শুরু হয় এবং এক হাজার বছর পর এর সমাপ্তি ঘটে। এই শব্দটি যে কোন তারিখের শুরু থেকে এর কালান্তরকেও বুঝিয়ে থাকে।

## ব্যুৎপত্তি

ইংরেজিতে একে মিলেনিয়াম বা (Millennium) বলে। ইংরেজি শব্দ *মিলেনিয়াম* ল্যাটিন *mille*, হাজার, এবং *annus*, বছর থেকে এসেছে। বাংলাতেও শব্দটি সংস্কৃত 'সহস্র' (হাজার) ও 'অব্দ' (বছর) এই দুটি শব্দের সমন্বয়ে গঠিত হয়েছে।

## আরও দেখুন

* বর্ষপঞ্জির তালিকা
* শতাব্দী ও সহস্রাব্দের তালিকা
* দশক
* শতাব্দী
* সন ২০০০ সমস্যা

## তথ্যসূত্র
# ব্লুমসবারি
সংক্ষিপ্ত ইউআরএল

ব্লুমসবারি পাবলিশিং প্রাইভেট লিমিটেড কোম্পানি|  |
| প্রতিষ্ঠাকাল | ২৬ সেপ্টেম্বর ১৯৮৬ (1986-09-26) |
| প্রতিষ্ঠাতা | নাইজেল নিউটন |
| দেশ | যুক্তরাজ্য |
| সদরদপ্তর | লন্ডন, ইংল্যান্ড |
| পরিবেশন | ম্যাকমিলান পাবলিশার্স সার্ভিসেস (যুক্তরাষ্ট্র, যুক্তরাষ্ট্র) ইউনাইটেড বুক ডিস্ট্রিবিউটরস (অস্ট্রেলিয়া) |
| প্রধান ব্যক্তি | স্যার রিচার্ড ল্যাম্বার্ট (অ-নির্বাহী চেয়ারম্যান) নাইজেল নিউটন (প্রধান নির্বাহী) |
| প্রকাশনা | বই, ডিজিটাল সামগ্রী পণ্য এবং অনলাইন সম্পদ যেমন ডাটাবেস |
| অধীনস্থ বাণিজ্যিক নাম | * ব্লুমসবারি একাডেমিক
* ব্লুমসবারি মেথুয়েন ড্রামা (নিউ ইয়র্ক সিটি)
 |
| আয় | £১৬১৩৫ মিলিয়ন (২০১৮) |
| ওয়েবসাইট | www.bloomsbury.com |

**ব্লুমসবারি পাবলিশিং প্রাইভেট লিমিটেড** লন্ডন ভিত্তিক প্রকাশনা প্রতিষ্ঠান যা তাদের প্রকাশিত উপন্যাস গুলোর জন্য সমাদৃত। প্রকাশনা প্রতিষ্ঠানটি ১৯৯৯ এবং ২০০০ সালে *পাবিশার অফ দ্যা ইয়ার* খেতাব অর্জন করে। কয়েক বছরের মধ্যে প্রধানত জে কে রাউলিং এর হ্যারি পটার উপন্যাসের কারণে ব্লুমসবারির আয় বৃদ্ধি পায়।

## তথ্যসূত্র